
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Ιανουάριου 2019 


ΤΕΥΧΟΣ ΠΡΩΤΟ 


Αρ. Φύλλου 7 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 Ρύθμιση θεμάτων αστυνομικού προσωπικού. 

ΚΑΝΟΝΙΣΜΟΙ 

2 Τροποποίησις του Οργανογράμματος της Ιεράς 
Μητροπόλεως Σταγών και Μετεώρων του Κανο¬ 
νισμού 156/2002 (Α' 338). 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 7 (1) 

Ρύθμιση θεμάτων αστυνομικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 1 του ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
ΔημόσιαςΤάξης και Προστασίας του Πολίτη και άλλες 
διατάξεις» (Α' 73). 

2. Τις διατάξεις του άρθρου 11 παρ. 1 περ. δ', στ' και θ' 
του ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
με το άρθρο 1 παρ. 1 του ν. 1590/1986 (Α' 49). 

3. Τις διατάξεις του άρθρου 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου ΔημόσιαςΤά¬ 
ξης, σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

4. Τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 


5. Τις διατάξεις του π.δ. 86/2018 «Ανασύσταση του 
Υπουργείου ΔημόσιαςΤάξης και Προστασίαςτου Πολί¬ 
τη και μετονομασίατου σε Υπουργείο Προστασίαςτου 
Πολίτη» (Α' 159). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του τακτι¬ 
κού προϋπολογισμού. 

7. Την αριθμ. 240/2018 Γνωμοδότηση του Συμβουλίου 
της Επικράτειας, ύστερα από πρόταση της Υπουργού 
Προστασίαςτου Πολίτη, αποφασίζουμε: 

Άρθρο 1 

Τ ροποποίηση του άρθρου 49 του π.δ. 24/1997 

(Α' 29) 

Τ ο τρίτο εδάφιο της παρ. 6 του άρθρου 49 του π.δ. 24/ 
1997, όπως είχε αντικατασταθεί μετο άρθρο 17 του π.δ. 6/ 
2018 (Α' 11 και διόρθωση σφαλμάτων Α' 29), αντικαθί¬ 
σταται ως εξής: 

«Σε κάθε περίπτωση δεν μπορούν να παραμείνουν 
στην ενεργό υπηρεσία, όσοι στον κατεχόμενο βαθμό 
είτε κρίθηκαν δυσμενώς είτε αξιολογήθηκαν με βαθμό 
που δικαιολογεί για τους ομοιόβαθμούς τους δυσμενή 
κρίση, σύμφωνα με τις διατάξεις της παρ. 1 του άρθρου 
29, ή καθ' όλη τη διάρκεια της σταδιοδρομίας τους έχουν 
τιμωρηθεί με ανώτερη πειθαρχική ποινή, η οποία δεν 
έχει διαγράφει, σύμφωνα με τις διατάξεις της παρ. 1 του 
άρθρου 56 του π.δ. 120/2008 (Α' 182) ή έχουν καταδι¬ 
καστεί αμετάκλητα με απόφαση ποινικού δικαστηρίου 
για κάποιο αδίκημα εκ των αναφερομένων στην παρ. 2 
του άρθρου 1 του ν. 2713/1999 (Α' 89), ή έχουν απου¬ 
σιάσει από τα καθήκοντά τους πλέον του εξαμήνου την 
τελευταία τριετία, χωρίς να λαμβάνεται υπόψη η απουσία 
τους η οφειλόμενη σε ανίατη νόσο ή σε νόσο, πάθηση 
ή βλάβη που επήλθε κατά την εκτέλεση διατεταγμένης 
υπηρεσίας και ένεκα αυτής». 

Άρθρο 2 

Τ ροποποίηση του άρθρου 50 του π.δ. 24/1997 

Το τέταρτο εδάφιο της παρ. 1 του άρθρου 50 του 

Τεύχος Α'7/18.01.2019 


π.δ. 24/1997, όπως είχε αντικατασταθεί με το άρθρο 18 
του π.δ. 6/2018, αντικαθίσταται ως εξής: 

«Σε κάθε περίπτωση δεν μπορούν να παραμείνουν 
στην ενεργό υπηρεσία, όσοι στον κατεχόμενο βαθμό 
είτε κρίθηκαν δυσμενώς είτε αξιολογήθηκαν με βαθμό 
που δικαιολογεί για τους ομοιόβαθμούς τους δυσμενή 
κρίση, σύμφωνα με τις διατάξεις της παρ. 1 του άρ¬ 
θρου 29, ή καθ' όλη τη διάρκεια της σταδιοδρομίας 
τους έχουν τιμωρηθεί με ανώτερη πειθαρχική ποινή, 
η οποία δεν έχει διαγράφει, σύμφωνα με τις διατάξεις 
της παρ. 1 του άρθρου 56 του π.δ. 120/2008 (Α' 182) ή 
έχουν καταδικαστεί αμετάκλητα με απόφαση ποινικού 
δικαστηρίου για κάποιο αδίκημα έκτων αναφερομένων 
στην παρ. 2 του άρθρου 1 του ν. 2713/1999 (Α' 89), ή 
έχουν απουσιάσει από τα καθήκοντά τους πλέον του 
εξαμήνου την τελευταία τριετία, χωρίς να λαμβάνεται 
υπόψη η απουσία τους η οφειλόμενη σε ανίατη νόσο ή 
σε νόσο, πάθηση ή βλάβη που επήλθε κατά την εκτέλεση 
διατεταγμένης υπηρεσίας και ένεκα αυτής.». 

Άρθρο 3 

Τροποποίηση του άρθρου 1 του π.δ. 128/2010 

(Α' 221) 

Μετά το τρίτο εδάφιο της παρ. 2 του άρθρου 1 του 
π.δ. 128/2010 προστίθεται τέταρτο εδάφιο, ως εξής: 

«Σε κάθε περίπτωση δεν μπορούν να παραμείνουν 
στην ενεργό υπηρεσία, όσοι στον κατεχόμενο βαθμό 
είτε κρίθηκαν δυσμενώς είτε αξιολογήθηκαν με βαθμό 
που δικαιολογεί για τους ομοιόβαθμούς τους δυσμενή 
κρίση, ή καθ' όλη τη διάρκεια της σταδιοδρομίας τους 
έχουν τιμωρηθεί με ανώτερη πειθαρχική ποινή, η οποία 
δεν έχει διαγράφει, σύμφωνα με τις διατάξεις της παρ. 1 
του άρθρου 56 του π.δ. 120/2008 (Α' 182) ή έχουν κατα¬ 
δικαστεί αμετάκλητα με απόφαση ποινικού δικαστηρίου 
για κάποιο αδίκημα εκ των αναφερομένων στην παρ. 2 
του άρθρου 1 του ν. 2713/1999 (Α' 89), ή έχουν απου¬ 
σιάσει από τα καθήκοντά τους πλέον του εξαμήνου την 
τελευταία τριετία, χωρίς να λαμβάνεται υπόψη η απουσία 
τους η οφειλόμενη σε ανίατη νόσο ή σε νόσο, πάθηση 
ή βλάβη που επήλθε κατά την εκτέλεση διατεταγμένης 
υπηρεσίας και ένεκα αυτής.». 

Άρθρο 4 

Μεταβατικές διατάξεις 

Οι διατάξεις των άρθρων 1 και 2 εφαρμόζονται και 
στις περιπτώσεις εκείνες των αξιωματικών για τους οποί¬ 
ους αποφασίστηκε η μη παραμονή τους στην ενεργό 
υπηρεσία για το έτος 2019, εφόσον έχουν ήδη υποβάλει 
σχετική αίτηση θεραπείας στη Διεύθυνση Αστυνομικού 
Προσωπικού του Αρχηγείου της Ελληνικής Αστυνομίας ή 
υποβάλουν την εν λόγω αίτηση, εντός δεκαημέρου από 
τη δημοσίευση του παρόντος. Η εξέταση των υποβαλ¬ 
λόμενων αιτήσεων θεραπείας θα πραγματοποιηθεί από 
τα αρμόδια συμβούλια κρίσεων, τα οποία συγκαλούνται 
εκτάκτως για το σκοπό αυτό και τα οποία αποφασίζουν 
για την παραμονή ή όχι των ενδιαφερομένων στην 
ενεργό υπηρεσία. Στην περίπτωση που αποφασιστεί η 
παραμονή αυτών στην ενεργό υπηρεσία και έχουν ήδη 
διαγράφει από το Σώμα, επανέρχονται στην ενεργό υπη¬ 
ρεσία και ο χρόνος που μεσολάβησε από τη διαγραφή 


τους μέχρι την επαναφορά τους στην υπηρεσία, θεω¬ 
ρείται χρόνος πραγματικής και συντάξιμης υπηρεσίας. 

Άρθρο 5 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 11 Ιανουάριου 2019 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Η Υπουργός Προστασίας του Πολίτη 

ΟΛΓΑ ΓΕΡΟΒΑΣΙΛΗ 


ΚΑΝΟΝΙΣΜΟΙ 

ΚΑΝΟΝΙΣΜΟΣ ΑΡΙΘΜ . 306/2018 (2) 

Τροποποίησις του Οργανογράμματος της Ιεράς 

Μητροπόλεως Σταγών και Μετεώρων του Κανο¬ 
νισμού 156/2002 (Α' 338). 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ’ όψει: 

1) το άρθρο 3 του Συντάγματος και το άρθρο 42 παρ. 2 
και 5 του ν. 590/1977 (ΦΕΚ 146/Α731 -5-1977) «Περί του 
Καταστατικού Χάρτου της Εκκλησίας της Ελλάδος», 

2) τας υφισταμένας υπηρεσιακός ανάγκας της Ιεράς 
Μητροπόλεως Σταγών και Μετεώρων, 

4) την αριθμ. 172/23.3.2018 πρότασιν του Σεβασμιω- 
τάτου Μητροπολίτου Σταγών και Μετεώρων Θεοκλήτου, 

5) το αριθ. 12/11.12.2018 πρακτικόν του Ανωτάτου 
Υπηρεσιακού Συμβουλίου της Εκκλησίας της Ελλάδος 
(Α.Υ.Σ.Ε.), 

6) την από 12 Δεκεμβρίου 2018 απόφασιν της Διαρ¬ 
κούς Ιεράς Συνόδου, αποφαίνεται ομοφώνως: 

Τροποποιεί τον Κανονισμόν 156/2002 (Φ.Ε.Κ. 338/Α7 
2002), ως εξής: 

Κανονισμός αριθμ. 306/2018 

«Τροποποίησις του Οργανογράμματος της Ιεράς Μη¬ 
τροπόλεως Σταγών και Μετεώρων, του Κανονισμού 
156/2002 (' 338)». 

Άρθροί 

Μία θέσις εκκλησιαστικού υπαλλήλου Κλάδου ΔΕΙ 
Γραμματέων της Ιεράς Μητροπόλεως Σταγών και Με¬ 
τεώρων του άρθρου 2 κεφ. III παρ. 70 του Κανονισμού 
156/2002 (Α1 338), μετατρέπεται σε θέση Κλάδου ΤΕ1 
Οικονομικού. 

Άρθρο 2 

Συνεπεία του άρθρου 1, οι οργανικές θέσεις εκκλησι¬ 
αστικών υπαλλήλων της Ιεράς Μητροπόλεως Σταγών 







Τεύχος Α'7/Ί 8.01.2019 

και Μετεώρων της παρ. 70 του κεφ. III του άρθρου 2 
του Κανονισμού 156/2002 (Α' 338), διαρθρώνονται 
ως εξής: 

70.ΤΗΣ ΙΕΡΑΣ ΜΗΤΡΟΠΟΛΕΩΣ ΣΤΑΓΩΝ ΚΑΙ ΜΕΤΕΩΡΩΝ 
Κατηγορία ΠΕ 

Κλάδος ΠΕ 1 Κληρικών Μετακλητών 

Μια (1) θέσις Πρωτοσυγκέλλου 

Μια (1) θέσις Γενικού Αρχιερατικού Επιτρόπου 

Κλάδος ΠΕ 2 Διοικητικού Οικονομικού 

Μια (1) θέσις επί βαθμοίς ΣΤ-Α 

Κατηγορία ΤΕ 

ΚλάδοςΤΕ 1 Οικονομικού 

Μια (1) θέσις επί βαθμοίς ΣΤ-Α 

Κατηγορία ΔΕ 

Κλάδος ΔΕ 1 Γραμματέων 

Μια (1) θέσις επί βαθμοίς ΣΤ-Β 

Κλάδος ΔΕ 2 Οδηγού αυτοκινήτου 

Μια (1) θέσις επί βαθμοίς ΣΤ-Β 

Κατηγορία ΥΕ 

Κλάδος ΥΕ 1 Ευπρεπιστριών 
Μια (1) θέσις επί βαθμοίς ΣΤ-Γ 


Άρθρο 3 

Η ισχύςτου παρόντος αρχίζει από τη δημοσίευσή του 
στην Εφημερίδα της Κυβερνήσεως. Ο παρών Κανονισμός 
δημοσιεύεται επίσης στο επίσημον δελτίον της Εκκλησί¬ 
ας της Ελλάδος «ΕΚΚΛΗΣΙΑ». 

Άρθρο 4 

Από τη δημοσίευση του παρόντος δεν προκαλείται 
δαπάνη σε βάρος του προϋπολογισμού του νομικού 
προσώπου της Ιεράς Μητροπόλεως Σταγών και Μετεώ¬ 
ρων, δεδομένου ότι αύτη θα προκληθεί διά της πράξεως 
πληρώσεως εκάστης εκ των ως άνω θέσεων και θα ανα¬ 
γραφή εις τον οικείον προϋπολογισμόν. 

Αθήναι, 12 Δεκεμβρίου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 

Ακριβές Αντίγραφον 

Ο Αρχιγραμματεύς 

ΤΟ ΜεθώνηςΚΛΗΜΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























